สต๊อกช็อต
สวัสดีจ้า นี่ปีนี้ซื้อ LTF กับ RMF ยังอ่ะ
2 พ.ย. 2555

โดย...แฟมิลี โนฮาว
โนฮาว : สวัสดีครับ
ปูกะตอย : สวัสดีจ้า นี่ปีนี้ซื้อ LTF กับ RMF ยังอ่ะ
โนฮาว : เรื่องนี้นะเหรอ ไม่ได้กินหรอก
ปูกะตอย : รู้นะคิดอะไรอยู่ เพราะลงทุนแบบ Dollar Cost Average อะดิ
โนฮาว : ใช่แล้ว 
ปูกะตอย : เราก็เหมือนกัน ทุกๆ สิ้นเดือนก็จะให้เขาหักบัญชีไปเข้า LTF กับ RMF เลย
โนฮาว : นี่แหละถึงจะเป็นการลงทุนที่ดี
ปูกะตอย : เอาแบบนี้ อยากให้เล่าว่าทำไมถึงต้องลงทุน LTF กับ RMF มีข้อดียังงัย เผื่อคนอื่นกำลังตัดสินใจ หรือลังเลว่าจะลงทุนหรือเปล่า
โนฮาว : ได้เลย พอดีไปอ่านบทความเจอที่ บลจ.ทิสโก้
ปูกะตอย : จัดมา
โนฮาว : เอาแบบนี้นะ ถ้าต้องการลงทุนเพื่อวางแผนเก็บเงินไว้ใช้ในยามเกษียณ ก็ต้องเลือกลงทุน RMF เพราะได้ทั้งดอกและผลเต็มเม็ดเต็มหน่วย แถมชอบกองไหน มีนโยบายการลงทุนอะไรก็เลือกได้ตามสบาย เพราะมีทั้งกองไปลงทุนหุ้น ตราสารหนี้ ทองคำ อะไรแบบนี้ ที่สำคัญเอาไปลดหย่อนภาษีได้ คนที่เสียภาษีก็จะได้เสียภาษีน้อยลง 
ปูกะตอย : ว้าว ว้าว
โนฮาว : ถ้าชื่นชอบและเข้าใจการลงทุนในหุ้น LTF เป็นคำตอบที่ดีน่ะ
ปูกะตอย : ทำไมอ่ะ
โนฮาว : ก็เพราะว่าผลตอบแทนการลงทุนในหุ้นตลอดหลายๆ ปีที่ผ่านมา ถือว่าน่าประทับใจ ดังนั้นถ้าใครลงทุน LTF สัก 5 ปี ผลตอบแทนนั้นถือว่าคุ้มค่าอย่างมาก ถึงแม้บางช่วงอาจจะเจอกับความผันผวนของตลาดหุ้นบ้าง แต่หากใครเข้าใจว่าหุ้นนั้นต้องลงทุนในระยะยาวถึงจะโอเค และที่สำคัญก็ได้ลดหย่อนภาษีอีกด้วยนะครับ บอกได้เลยว่าไม่ผิดหวังแน่นอน
ปูกะตอย : แต่บางคนเวลาเลือก LTF กับ RMF ไปมองเรื่องของสมนาคุณ
โนฮาว : อันนี้เป็นข้อผิดพลาดอย่างร้ายแรงเลย เพราะอย่าลืมว่าการลงทุน LTF กับ RMF ถือว่าเป็นการลงทุนในระยะยาว ยิ่ง RMF แล้ว เมื่อลงทุนไปแล้วต้องอยู่กันไปถึงอายุ 55 ปีกันเลย ดังนั้นก่อนตัดสินใจเลือกลงทุนอย่าไปสนใจเรื่องของสมนาคุณ หรือของแถมเล็กๆ น้อยๆ เพราะที่ผ่านมามักจะได้ไม่คุ้มเสีย 
ปูกะตอย : ใช่แล้ว เราต้องให้ความสำคัญเรื่องผลประกอบการที่สม่ำเสมอ ความมั่นคงของ บลจ. ผู้จัดการกองทุนเป็นใคร มีประวัติดีมากน้อยแค่ไหน อะไรอย่างนี้
โนฮาว : ใช่แล้ว งั้นวันนี้ขอตัวก่อนนะครับ บ๊าย บาย